recursal/SuperWikiNEXT-32B huggingface dataset:
„**Dalshe deystvovat budem mi**" (ruscha: *Дальше действовать будем мы*, yaʼni „Bundan nari biz chora koʻramiz") — „Kino" sovet rok musiqa guruhi ijro etgan qoʻshiq. Guruhning 1988-yil eʼlon qilingan „Gruppa krovi" studiyaviy albomiga oʻninchi trek oʻlaroq kiritilgan.

„Dalshe deystvovat budem mi" qoʻshigʻi „Gruppa krovi" albomga kiritilgan qoʻshiqlar orasida birinchilardan boʻlib yozilgan. Qoʻshiq 1986-yilning 1-iyunida, Leningrad rok-klubining IV festivalida ilk bor ijro etilgan. Ilk ijro davomida guruhning toʻrt aʼzosi bilan bir qatorda rassom Sergey Bugayev baraban, Dmitriy Pavlov esa sintezator chalgan. Guruh barabanchisi Guryanov festivaldagi ijro haqida soʻzlar ekan, Bugayev barabanlarni yaxshi chala olmaganini, ammo oʻzi buni toʻgʻrilab yuborganini aytgan. Mustaqil „Roksi" jurnalida ashulaning ilk ijrosi muvaffaqiyatsiz boʻlgani haqida maqola chop etilgan.

Qoʻshiq rejissor Rashid Nugmanovning „Yya-xxa" (1986) hamda Sergey Lisinkoning „Konets kanikul" (1986) filmlarida qoʻllanilgan. 2010-yilda qoʻshiq „Igla Remix" filmi saundtrekiga kiritilgan. Yangi versiyani yozib olishda „Kino" guruhi aʼzolari gitarachi Yuriy Kasparyan, bas-gitarachi Igor Tixomirov hamda barabanchi Georgiy Guryanovlar ishtirok etgan.

2011-yilning aprelida bankir Oleg Tinkov qoʻshiqqa cheksiz boʻlmagan huquqni qoʻlga kiritgani maʼlum boʻlgan. „Tinkoff" banki „Dalshe deystvovat budem mi" qoʻshigʻini oʻz shioriga aylantirgan.

Jamoa
-----

* Viktor Soy — ritm-gitara, vokal
* Yuriy Kasparyan — asosiy gitara, bek-vokal
* Georgiy Guryanov — barabanlar, bek-vokal
* Igor Tixomirov — bas-gitara
* Andrey Sigle — klavishalar
* Igor Verishev — shovqinlar

Manbalar
--------

1. ↑  „Музыканты "Кино" воссоединились для записи саундтрека "Иглы Ремикс"". *Lenta* (7-sentyabr 2010-yil). Qaraldi: 6-avgust 2022-yil.

Havolalar
---------

* „Dalshe deystvovat budem mi" YouTubeda
„**Born to Be My Baby**" (tarjimasi „Mening yorim boʻlish uchun tugʻilgansan") — AQShda tuzilgan „Bon Jovi" rok guruhi ijro etgan qoʻshiq. Taronani guruh aʼzolari Jon Bon Jovi bilan Richie Sambora qoʻshiqnavis va produser Desmond Child bilan hamkorlikda yozgan. „Born to Be My Baby" qoʻshigʻi 1988-yilning 24-noyabrida guruhning „New Jersey" nomli toʻrtinchi studiyaviy albomining ikkinchi tregi oʻlaroq chiqarilgan. Qoʻshiq 1989-yil „Cash Box Top 100" xit-paradida ikkinchi, „Billboard Hot 100" xit-paradida uchinchi, „Mainstream Rock Tracks" xit-paradida esa yettinchi pogʻonagacha koʻtarilgan. Shuningdek, qoʻshiq Buyuk Britaniya xit-paradida 22-, Avstraliya xit-paradida esa 30-pogʻonagacha koʻtarilgan.

„Born to Be My Baby" qoʻshigʻi „Billboard Hot 100" xit-paradida eng yuqori oʻntalikka kirgan „New Jersey" albomining beshinchi tregi boʻlib, bu glem metal janridagi albom uchun rekorddir. Bu muvaffaqiyatga qaramay, „Bon Jovi" guruhining 1994-yilda chiqarilgan eng sara qoʻshiqlar jamlangan „Cross Road" terma albomiga tarona kiritilmagan. Lekin 2010-yilda „Greatest Hits" albomidan oʻrin olgan. Shuningdek, guruhning „This Left Feels Right" albomi uchun qoʻshiqning akustik versiyasi yozilgan.

Klipi
-----

„Born to Be My Baby" qoʻshigʻi uchun „New Jersey" albomiga kiritilgan boshqa qoʻshiqlar kabi oq-qora klip suratga olingan. Kamtar byudjet bilan olingan klipda qoʻshiqni studiyada yozib olish jarayoni tasvirlangan. Klipda guruh aʼzolari naqoratdan qoniqmay, uni qaytadan yozib olishga kelishganini eshitish mumkin. Shuningdek, videoda guruh solisti Jon Bon Jovining bir umrlik rafiqasi Dorothea Hurleyni koʻrish mumkin.

Klip yakunida „Bon Jovi" guruhi aʼzolari xursand boʻlib, bir-birini quchoqlayotganini koʻrish mumkin. Bu kadrlarda guruh aʼzolari „New Jersey" albomi AQSh xit-paradida birinchi pogʻonaga chiqqanidan xabar topgan lahza muhrlangan.

„Born to Be My Baby" qoʻshigʻi klipi 1989-yil „New Jersey: The Videos" videokassetasiga kiritilgan. Shuningdek, klip 2010-yil eʼlon qilingan „Greatest Hits - The Ultimate Video Collection" videtoʻplamida ham eʼlon qilingan.

Manbalar
--------

1. ↑  „Six Pack: Bon Jovi fans' 'prayers' answered here" (en). *The Daily Journal*. Qaraldi: 2021-yil 19-fevral.
2. ↑  *Leftridge, Steve* „We're Halfway There: Bon Jovi's Quest for Respectability, PopMatters" (en-US). *PopMatters* (2013-yil 7-aprel). Qaraldi: 2021-yil 13-aprel.
3. ↑   Whitburn, Joel*. Cash Box Pop Hits 1952-1996*. Sheridan Books, Inc. 2014.
4. ↑  Whitburn, Joel*. Top Pop Singles 1955–2010 (13th Ed.)*. Prometheus Global Media, 2011.
5. ↑  „Allmusic (Bon Jovi charts & awards) Billboard singles".

Havolalar
---------

* „Born to Be My Baby" YouTubeda
* Akustik versiya YouTubeda
„**Eye of the Tiger**" (tarjimasi „Yoʻlbars koʻzi") — AQShda tuzilgan „Survivor" rok guruhi ijro etgan qoʻshiq. Guruhning ayni nomli albomiga kiritilgan. 1982-yil chiqarilgan „Rocky III" filmining asosiy taronasi oʻlaroq tanilgan. Qoʻshiqni „Survivor" gitarachisi Frankie Sullivan hamda klavishchisi Jim Peterik yozgan. Tarona „Rocky III" filmi bosh qahramoni hamda rejissori Sylvester Stallone iltimosi bilan bastalangan. Dastlab Stallone filmda „Queen" guruhining „Another One Bites the Dust" qoʻshigʻini ishlatmoqchi boʻlgan, ammo guruh aʼzolari bunga izn bermagan. „Eye of the Tiger" qo'shig'ining „Rocky III" filmida ishlatilgan versiyasi demo versiya boʻlib, unda yoʻlbars ovozi ham bor. Albomga kiritilgan versiyada esa yoʻlbars naʼrasi yoʻq. Qoʻshiqni guruhning ilk vokalchisi Dave Bickler kuylagan boʻlib, u 1983-yil guruhni tark etgan. „Eye of the Tiger" 1986-yil eʼlon qilingan ayni nomli filmning asosiy taronasi oʻlaroq tanlab olingan.

Qoʻshiq 1982-yil „MTV" telekanalida hamda radiokanallarda yirik xitga ayangan, dunyo boʻylab xit-paradlarda eng yuqori pogʻonaga koʻtarilgan. AQShda tarona „Billboard Hot 100" xit-paradidan olti hafta davomida birinchi pog'onadan tushmagan. „Eye of the Tiger" xit-paradning eng yuqori oʻntaligida 15 hafta davomida qolgan. „Survivor" guruhi „Duet yoki vokalli guruh tomonidan eng yaxshi rok ijro" (inglizcha: *) nominatsiyasida „Grammy" mukofoti bilan taqdirlangan. 1982-yilning sentyabrida tarona Buyuk Britaniya singlllar xit-paradida eng yuqori pogʻonaga koʻtarilib, bu pozitsiyani toʻrt hafta davomida ushlab turgan. 1982-yil Buyuk Britaniyada qoʻshiqning 956 000 nusxasi sotilgan. AQShda esa oʻsha yilning avgustiga qadar 2 milliondan oshiq adadda sotilgan. Shuningdek, „Eye of the Tiger" AQShda 2015-yilning fevraliga qadar Internetda 4,1 million marta sotilgan. „VH1" telekanali oʻtkazgan soʻrovda qoʻshiq 63-eng yaxshi xard-rok qoʻshiq deb topilgan.*

Manbalar
--------

1. ↑  Holden, Stephen. „The Pop Life; RCA Gambling on Kenny Rogers" (1982-yil 28-iyul). Qaraldi: 2018-yil 16-aprel.
2. ↑  „Interview: Guitarist Jim Peterik Talks 'Tiger' and the New Pride of Lions Album, 'Immortal'". *Guitar World*. 19–oktyabr 2012–yil. Qaraldi: 29–mart 2014–yil.`{{cite magazine}}`: CS1 maint: date format ()
3. ↑  Fischer, Blair R. (June 2010). „Who's Left?". *Spin*. 26-jild, № 5. 74-bet. ISSN 0006-2510.
4. ↑  „Eye of the Tiger (1986) – Soundtracks". *IMDb*. Qaraldi: 26-may 2014-yil.
5. ↑  „25th Annual Grammy Awards (1982)". *Grammy.com*. Qaraldi: 19-fevral 2021-yil.
6. ↑  „Survivor".  Official Charts Company. Qaraldi: 7-sentyabr 2017-yil.
7. ↑  *Copsey, Rob* „The Official Top 50 best-selling songs of 1982".  Official Charts Company (12-mart 2021-yil). Qaraldi: 10-iyul 2021-yil.
8. ↑  *Winistorfer, Andrew* „VH1's 100 Greatest Hard Rock Songs list only slightly less annoying than their hip-hop list". *Prefix Magazine* (5-yanvar 2009-yil). 2009-yil 21-yanvarda asl nusxadan arxivlangan. Qaraldi: 1-iyul 2013-yil.

Havolalar
---------

* „Eye of the Tiger" YouTubeda
„**Yoz, alvido!**" (shunchaki „**Yoz alvido**" oʻlaroq ham maʼlum) — „Bolalar" oʻzbek pop-rok guruhi ijro etgan qoʻshiq. 2002-yil eʼlon qilingan[*manba kerak*]. Qoʻshiqni guruh solisti Tohir Sodiqov bastalagan, soʻzini esa Sodiqov akasi Husan Sodiqov bilan hamkorlikda yozgan[*manba kerak*]. „Yoz, alvido!" guruh repertuaridagi eng taniqli taronalarning biridir.

2020-yil guruh aʼzosi Husan Sodiqov oʻzining rasmiy YouTube kanalida „Yoz, alvido!" qoʻshigʻi remiksini guruhning 2002-yilga qadar eʼlon qilingan yetti qoʻshigʻidan iborat „11-albom" nomli albomiga ilk trek oʻlaroq kiritgan, ammo bu taronalar 2014-yilda albom shaklida eʼlon qilinmagan, balki shunchaki singl oʻlaroq chiqarilgan.

Shuningdek, „Yoz, alvido!" qoʻshigʻi „Bolalar" guruhining 2007-yil „iTunes"da eʼlon qilingan „The Very Best of the Fontana Years" (tarjimasi „Fontana yillarning eng sara [qoʻshiqlari]") terma albomiga 18-trek oʻlaroq kiritilgan. Bu albom markaziy osiyolik xonanda yoki guruhning „iTunes"da eʼlon qilingan ilk albomidir. Ammo albom mualliflik huquqlari bilan bogʻliq kelishmovchiliklar tufayli 2012-yildan keyin platformadan olib tashlangan.

„Yoz, alvido!" qoʻshigʻini bugunga qadar bir necha xonanda kaver qilgan. Jumladan, aktrisa va xonanda Asal Shodiyeva Yorqinxoʻja Umarov bilan hamkorlikda „Cover Version Battle" teledasturida qoʻshiqni ijro etgan.

Manbalar
--------

1. ↑  „"Болалар" гуруҳининг 11 чи оригинал альбоми". *YouTube* (17-noyabr 2020-yil). Qaraldi: 25-avgust 2022-yil.
2. ↑  „iTunes - Music - The Very Best of the Fontana Years by Bolalar (ingl.)".  Apple Music (22-yanvar 2007-yil). Qaraldi: 2012-yil 11-may.
3. ↑  „Asal Shodiyeva & Yorqinxo'ja Umarov - Yoz alvido (T.Sodiqov)". *YouTube* (2018-yil 18-sentyabr). Qaraldi: 2022-yil 25-avgust.

Havolalar
---------

* „Yoz, alvido!" YouTubeda (jonli ijro)
* „Yoz, alvido!" qoʻshigʻinining toʻliq tabulaturasi Songsterr saytida
* „Yoz, alvido!" qoʻshigʻinining toʻliq tabulaturasi UltimateGuitar saytida
Bu atamaning boshqa maʼnolari ham mavjud. Qarang: Ataman (maʼnolari).

„**Ataman**" (ruscha: *Атаман*) — „Kino" sovet rok musiqa guruhi ijro etgan qoʻshiq. „Ataman" guruhning soʻnggi qoʻshigʻi boʻlib, xonanda Viktor Soy uni oʻlimidan bir necha oy oldin ikki kassetali magnitofonga gitara joʻrligida yozib olgan. Yozuv 20 yildan oshiq vaqt mobaynida xonandaning yaqin qiz doʻsti Nataliya Razlogovada saqlangan.

Qoʻshiq ilk bor 2012-yil „Tsoy — Kino" hujjatli filmida guruh aʼzolari Yuriy Kasparyan, Georgiy Guryanov, Igor Tixomirov va „Leningrad" guruhi gitarachisi Igor Vdovinlar ijrosida yangragan. 2018-yil „Maschina Records" mustaqil leybli qoʻshiqning uch xil versiyasini singl oʻlaroq chiqargan.

Kassetani Soy oʻzi uchun yozib olgan boʻlgan. Unga kiritilgan qoʻshiqlarni 1990-yilning yozida Latviyada joylashgan portastudiyada yozib olishgan. Oʻsha yilning kuzida esa guruhning qolgan aʼzolari qoʻshiqlarni aranjirovka qilgan. Material studiyaga yuborilganda „Ataman" qoʻshigʻi nuqsonli boʻlgani uchun chetlatilgan, qolgan kompozitsiyalar esa pirovardida „Chyorniy albom" albomiga kiritilgan.

Uzoq yillar davomida albomga kiritilgan taronalar hamda „Ataman" qoʻshigʻining akustik versiyasi Razlogovada boʻlgan. Razlogova kassetani kutilmaganda topib olib, guruh barabanchisi Guryanovga bergan. Shuningdek, Razlogova Soyning oʻgʻli Aleksandr Soy bilan uchrashib, ashulani yozib olishga ruxsat soʻragan. Soy oʻlimining 30 yilligi munosabati bilan „Doping-pong" rus art-guruhi „Ataman" qoʻshigʻi uchun multiplikatsion klip hozirlagan.

Lirik jihatdan „Ataman" qoʻshigʻida „Zvezda po imeni solnse" albomiga kiritilgan „Aprel" hamda „Chyorniy albom"ga kiritilgan „Kukushka" qoʻshiqlaridagi mavzular davom etadi. Qoʻshiq matnidan Soy umrining soʻnggi yillarida slavyan va rus madaniyatiga qiziqa boshlaganini xulosa qilish mumkin. „Ataman" Soyning „xudo" (ruscha: *бог*) soʻzi ochiqchasiga ishlatilgan yagona qoʻshigʻidir.

Jamoa
-----

* Viktor Soy — vokal, akustik gitara (arxiv)
* Yuriy Kasparyan — elektrogitara, akustik gitara
* Igor Tixomirov — bas-gitara
* Georgiy Guryanov — barabanlar
* Yuriy Ayzenshpis  — produser
* Igor Vdovin — klavishli asboblar

Manbalar
--------

1. ↑  „И все-таки Цой жив". В день рождения Виктора Цоя покажут документальную ленту о создании одной из его последних песен. *Комсомольская правда* (2014-yil 21-iyun). 2021-yil 2-iyunda asl nusxadan arxivlangan. Qaraldi: 2022-yil 27-sentyabr.
2. ↑  *Борис Барабанов.* „Неслучившаяся жизнь атамана". *Коммерсантъ* (2012.21.06). 2021-yil 2-iyunda asl nusxadan arxivlangan. Qaraldi: 2022-yil 27-avgust.

Havolalar
---------

* „Tsoy — Kino" hujjatli filmidan lavha YouTubeda
„**Resnitsi**" (ruscha: *Ресницы*, yaʼni „Kipriklar") — „Bratya Grim" rus rok-guruhi ijro etgan qoʻshiq. 2005-yilning 11-mayida guruhning „Bratya Grim" nomli albomining ikkinchi singli oʻlaroq chiqarilgan. Albomga uchinchi trek oʻlaroq kiritilgan. Qoʻshiq matni va kuyini guruh aʼzolari, aka-ukalar Boris Burdayev va Konstantin Burdayevlar yozgan. Qoʻshiq Rossiyada xitga aylangan va guruhga katta shuhrat olib kelgan.

Tarona Rossiyada va ayrim MDH mamlakatlariga xitga aylangan. Guruh qoʻshiq uchun 2005-yilda „Zolotoy grammofon" hamda „Pesnya goda" mukofotlari bilan taqdirlangan. Shuningdek, qoʻshiq 2006-yil „Fuzz" jurnalining „Eng yaxshi qoʻshiq" (ruscha: *Лучшая песня*) nominatsiyasida mukofoti bilan taqdirlangan.

„Resnitsi" qoʻshigʻi uchun sodda klip suratga olingan. Undan guruh aʼzolari qoʻshiqni koʻp qavatli imorat tomida ijro etayotgani tasvirlangan. Klip rus musiqa telekanallarida keng efirga uzatilgan.

Manbalar
--------

1. ↑  *Бойкова, Марина* „Костя Грим: после испытаний и потерь…" (ruscha). *Радиус города* (aprel 2012). Qaraldi: 17-sentyabr 2022-yil.
2. ↑  *Арасланов, Антон* „"Братья Грим": о "Ресницах", кровной мести, обнаженке в публичных местах и музыке Читайте на WWW.KP.RU: https://www.kp.ru/daily/26558/3577760/" (ruscha). *КП* (29-iyul 2016-yil). Qaraldi: 17-sentyabr 2022-yil.

Havolalar
---------

* „Resnitsi" YouTubeda
„**Viva la Vida**" (/ˈviːvə lə ˈviːdə/; tarjimasi „Yashasin hayot") — „Coldplay" ingliz rok-guruhi ijro etgan qoʻshiq. Qoʻshiqni guruhning barcha aʼzosi hamkorlikda yozgan. Tarona 2008-yilning 13-iyun kuni „Viva la Vida or Death and All His Friends" nomli toʻrtinchi studiyaviy albomining ikkinchi singli oʻlaroq chiqarilgan. „Viva la Vida" matnida tarixga va nasroniylik diniga shamalar mavjud. Kompozitsiya davomida torli-kamonli cholgʻular yordamida ijro etilgan ohang qayta-qayta takrorlanadi. Qoʻshiq davomida koʻproq cholgʻular partiyalari qoʻshib borilgan.

„Viva la Vida" qoʻshigʻini tanqidchilar yuqori baholagan va taronaning bozori chaqqon boʻlgan. Qoʻshiq Buyuk Britaniya singllar xit-paradida hamda Billboard Hot 100 xit-paradida birinchi pogʻonagacha koʻtarilgan. Qoʻshiq „Coldplay" guruhining bu ikki xit-paradning eng yuqori pogʻonasiga koʻtarilgan ilk kompozitsiyasidir. Shuningdek, qoʻshiq 2009-yil „Yil qoʻshigʻi" (inglizcha: *) nominatsiyasida „Grammy" mukofoti bilan taqdirlangan.*

Qoʻshiq nomi ispancha boʻlib, XX asrda yashab, ijod qilgan meksikalik rassom Frida Kahlo kartinasidan olingan. Tarona lya-bemol major tonalligida yozilgan. Gguruhning oʻsha paytgacha chiqarilgan boshqa ashulalaridan farqli oʻlaroq, „Viva la Vida" qoʻshigʻini ijro etishda elektrogitara asosiy cholgʻu rolini bajarmagan. Buning oʻrniga ashula asosan torli-kamonli cholgʻular, kompyuter yordamida qayta ishlangan pianino hamda litavra va cherkov jomi kabi urma zarbli cholgʻular bilan ijro etilgan.

Qoʻshiqning asosiy klipini rejissor Hype Williams suratga olgan. Unda guruh aʼzolari rassom Eugène Delacroixning „La Liberté guidant le peuple" asari fonida qoʻshiqni ijro etayotgani tasvirlangan. Anton Corbijn qoʻshiq uchun Niderlandiyada alternativ klip suratga olgan. Unda „Coldplay" solisti Chris Martin qoʻshiqning asosiy qahramoni — qirol rolini ijro etgan.

Manbalar
--------

1. ↑  Rojek, Chris*. Pop Music, Pop Culture*. Cambridge: Polity Press, 2011 — 46 bet.
2. ↑  Beaumont, Mark (30-iyun 2008-yil). "Coldplay: Viva La Vida Or Death And All His Friends". *NME*.. Qaraldi: 10-sentyabr 2022-yil. Viva la Vida]]

Havolalar
---------

* „Viva la Vida" YouTubeda
* Alternativ versiya YouTubeda
„**Bud so mnoy**" (ruscha: *Будь со мной*, yaʼni „Men bilan boʻl") — rus xonandasi Andrey Gubin ijro etgan qoʻshiq. Xonandaning 2002-yil eʼlon qilingan „Vsegda s toboy" nomli studiyaviy albomiga ikkinchi trek oʻlaroq kiritilgan. Shuningdek, tarona xonandaning „Vremya romantikov" (2004) hamda ikki diskdan iborat „Kolleksiya" (2014) terma albomlariga ham kiritilgan. Qoʻshiq matnini ham, kuyini ham Gubinning oʻzi yozgan[*manba kerak*].

„Bud so mnoy" qoʻshigʻi Gubin reperturaridagi eng keng tanilgan taronalarning biridir. Qoʻshiq uchun rejissyor Dimtiry Zaxarov klip suratga olgan. Klipda kasting orqali tanlab olingan 15 yoshli juvon Gubin bilan bir qatorda bosh rolni oʻynagan. Klipda mototsikl poygalari tasvirlangan boʻlib, undagi barcha tryuklarni xonandaning oʻzi bajargan.

Manbalar
--------

1. ↑  „Всегда с тобой" (inglizcha). *Spotify*. Qaraldi: 29-sentabr 2022-yil.
2. ↑  „Андрей Губин погонял на мотоцикле" (ruscha). *InterMedia* (7-avgust 2002-yil). Qaraldi: 29-sentabr 2022-yil.

Havolalar
---------

* „Bud so mnoy" YouTubeda
„**Qirmizi olma**" — oʻzbek xonandasi Ulugʻbek Rahmatullayev ijro etgan qoʻshiq. Dastlab singl o'laroq 2015-yil eʼlon qilingan. „Qirmizi olma" qoʻshigʻi Rahmatullayevning 2015-yil eʼlon qilingan „Yoshlik" nomli albomiga ham kiritilgan. Shuningdek, 2020-yil eʼlon qilingan „Seni izlab" albomiga qoʻshiqning jonli versiyasi kiritilgan. Xonanda qoʻshiqni rus tilida „**Yabloko lyubvi**" (ruscha: *Яблоко любви*) nomi bilan ijro etgan. Tarona xonandaning oʻsha yili chiqarilgan ayni nomli studiyaviy albomiga kiritilgan. „Qirmizi olma" Rahmatullayev repertuaridagi eng keng tanilgan qoʻshiqlarning biridir.

Qoʻshiq tonalligi — si-bemol minor. Qoʻshiqning oʻzbekcha versiyasi klipi 2016-yilning martida YouTubega yuklanganidan to 2022-yilning sentyabriga qadar 21 million martadan oshiq, ruscha versiyasi klipi esa 20 million martadan oshiq koʻrilgan.

Bugunga qadar bir necha xorijlik xonanda taronani kaver qilgan. 2015-yil eronlik xonanda Aref qoʻshiqni „Ki behtar az to" (forscha: کی بهتر از تو) nomi bilan fors tilida kuylagan. Rahmatullayev Aref undan ruxsat olmaganini, ammo kaverga eʼtirozi yoʻqligini bildirgan. 2021-yil esa Arhan „Qirmizi alma" nomi bilan ozarbayjon tilida ijro etgan. 2021-yil Rahmatullayev qoʻshiqni xonanda Nilufar Usmonova bilan ijro etgan.

„The cover up kids" koʻrsatuvining 3-sonida (8-noyabr, 2020-yil) Rahmatullayev qoʻshiqlari kaver qilingan. „Qirmizi olma" qoʻshigʻini koʻrsatuv ishtirokchisi Rustamxon Sayfullayev ijro etgan. Sayfullayev qoʻshiqni uch xil uslubda, jumladan, milliy cholgʻular joʻrligida ijro etgan va Rahmatullayev olqishiga sazovor boʻlgan.

Izohlar
-------

1. ↑  Koʻrsatuv ijodkorlari „cover-up" soʻzi ingliz tilida 1) biror narsani, ayniqsa nojoʻya ish yoki xatoni yashirish urinishini yoki 2) suvdan chiqqanda choʻmilish kiyimi ustidan tashlab olinadigan ust-boshni anglatishidan bexabar boʻlgani uchun koʻrsatuvni shunday nomlagan.

Manbalar
--------

1. ↑  „Qirmizi olma". *Rizanova*. Qaraldi: 30-sentyabr 2022-yil.
2. ↑  *Atayev, Nodir* „Akkord zinalari". *Gitara chalishni oʻrganamiz*. Qaraldi: 30-sentyabr 2022-yil.
3. ↑  „Ki Behtar Az To". *Spotify*. Qaraldi: 30-sentabr 2022-yil.
4. ↑  „Ulug‘bek Rahmatullayevning "Qirmizi olma" qo‘shig‘ini eronlik xonanda o‘g‘irladi (video)". *Daryo* (6-yanvar 2017-yil). 2022-yil 30-sentyabrda asl nusxadan arxivlangan. Qaraldi: 30-sentabr 2022-yil.
5. ↑  „Qirmizi Alma". *Spotify*. Qaraldi: 30-sentabr 2022-yil.
6. ↑  YouTube logotipi Cover-up kids koʻrsatuvining 3-soni Ulugʻbek Rahmatullayev ishtirokida YouTubeda Qaraldi: 30-sentyabr 2022-yil

Havolalar
---------

* „Qirmizi olma" YouTubeda
* „Yabloko lyubvi" YouTubeda
* „Qirmizi olma" qoʻshigʻinining toʻliq tabulaturasi Songsterr saytida
* „Qirmizi olma" qoʻshigʻinining toʻliq tabulaturasi UltimateGuitar saytida
„**Itʼs My Life**" Amerikada tuzilgan Bon Jovi rock guruhi ijro etgan qoʻshiqdir. 2000-yilning 8-mayida guruhning *Crush* (2000) nomli sakkizinchi studiyaviy albomining asosiy singli oʻlaroq chiqarilgan. Qoʻshiq matni Jon Bon Jovi, Richie Sambora va Max Martin tomonidan yozilgan. Tarona Avstriya, Ispaniya, Italiya, Niderlandiya, Portugaliya, Ruminiya va Shveysariya musiqa chartlarida birinchi pogʻonagacha koʻtarilgan. Yana bir qancha mamlakatlar chartlarida yuqori oʻntalik safidan oʻrin egallagan. *Billboard* Hot 100 chartida esa 33-pogʻonagacha koʻtarilgan. „Itʼs My Life" Bon Jovi guruhi repertuaridagi eng taniqli qoʻshiqlardan biri hisoblanadi. 2003-yili guruhning *This Left Feels Right* albomida qoʻshiqning akustik versiyasi chiqarilgan.

Qoʻshiqning savdosi chaqqon boʻlgan. Amerika ovoz yozish sanoati assotsiatsiyasi (inglizcha: *) tomonidan 2× platina sertifikati bilan taqdirlangan. Shuningdek, ASCAP Pop Music Awards taqdirlash marosimida yilning eng yaxshi qoʻshiqlaridan biri sifatida tanlab olingan. Bundan tashqari, „Duet yoki vokal guruhi tomonidan eng yaxshi rock ijro" (inglizcha:* ) nominatsiyasida Grammy mukofotiga nomzod qilib koʻrsatilgan, biroq U2 ijro etgan „Beautiful Day" qoʻshigʻiga yutqazgan. 

Qoʻshiq uchun klip ham suratga olingan boʻlib, unga Wayne Isham rejissorlik qilgan. Klipda Will Estes va Shiri Appleby asosiy rollarni ijro etishgan. Klip „Yil videosi" (inglizcha: *) nominatsiyasida VH1 mukofotiga sazovor boʻlgan. Qoʻshiq klipi 2022-yil 17-avgust holatiga koʻra YouTubeda 1.1 milliard martadan ortiq koʻrilgan boʻlib, buning ortidan Bon Jovi guruhining YouTubeda eng koʻp koʻrilgan videosiga aylangan.*

Reliz tarixi
------------

| Mamlakat | Sana | Leybl(lar) | Manba(lar) |
| --- | --- | --- | --- |
| AQSH bayrogʻi AQSh | 8-may 2000-yil | Island |  |
| 9-may 2000-yil |  |
| Buyuk Britaniya bayrogʻi Birlashgan Qirollik | 22-may 2000-yil | Mercury |  |

Manbalar
--------

1. 1 2 3  „Going for Adds" (PDF). *Radio & Records*. № 1349. May 5, 2000. 81, 122, 127, 132-bet. Qaraldi: May 27, 2021.
2. 1 2  Spanos, Brittany (November 10, 2016). „Readers' Poll: 10 Best Bon Jovi Songs". *Rolling Stone*. Qaraldi: September 17, 2018.
3. ↑  „It's My Life".
4. ↑  „American single certifications – Bon Jovi – It's My Life".  Recording Industry Association of America. Qaraldi: 2015-yil 26-oktyabr.
5. ↑  „Bon Jovi: It's My Life (2000)".  IMDB. Qaraldi: 2019-yil 12-iyul.
6. ↑  „Creed, Hill Lead My VH1 Awards". *Billboard*. Qaraldi: October 10, 2010.
7. ↑  „Bon Jovi scores their first billion-view video - but not for the song you think". *AM 880 KIXI* (2021-yil 30-iyun). Qaraldi: 2021-yil 30-iyun.
8. ↑  „Review – For Records Releases on May 22, 2000" (PDF). *Music Week*. May 13, 2000. 9-bet. Qaraldi: August 2, 2021.

Havolalar
---------

* „It’s My Life" YouTubeda

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 1261598423
* MusicBrainz: 3427e370-dbff-37a8-80c0-3e25b42741ff
* VIAF: 5915165709981449380005
* en:WorldCat Identities (VIAF orqali): 5915165709981449380005

 |
Bu atamaning boshqa maʼnolari ham mavjud. Qarang: Shamol (maʼnolari).

„**Shamol**" — „Bolalar" oʻzbek pop-rok guruhi ijro etgan qoʻshiq. 2007-yil eʼlon qilingan. Qoʻshiqning matnini ham, kuyini ham guruh solisti Tohir Sodiqov yozgan[*manba kerak*] Qoʻshiq lya minor tonalligida yozilgan.

2020-yil guruh aʼzosi Husan Sodiqov oʻzining rasmiy YouTube kanalida „Shamol" qoʻshigʻini guruhning 2007-yilga qadar eʼlon qilingan, eski va yangi toʻrt qoʻshigʻidan iborat „16-albom" nomli albomiga ikkinchi trek oʻlaroq kiritgan, ammo bu taronalar 2007-yilda albom shaklida eʼlon qilinmagan, balki shunchaki singl oʻlaroq chiqarilgan. 2020-yil Sodiqovning YouTube kanalida qoʻshiqning remiksi eʼlon qilingan.

„Shamol" qoʻshigʻi „Bolalar" guruhining 2007-yil „iTunes"da eʼlon qilingan „The Very Best of the Fontana Years" (tarjimasi „Fontana yillarning eng sara [qoʻshiqlari]") terma albomiga ilk trek oʻlaroq kiritilgan. Bu albom markaziy osiyolik xonanda yoki guruhning „iTunes"da eʼlon qilingan ilk albomidir. Ammo albom mualliflik huquqlari bilan bogʻliq kelishmovchiliklar tufayli 2012-yildan keyin platformadan olib tashlangan.

Manbalar
--------

1. ↑  *Atayev, Nodir* „Akkord zinalari". *Gitara chalishni oʻrganamiz*. 2022-yil 31-avgustda asl nusxadan arxivlangan. Qaraldi: 19-oktyabr 2022-yil.
2. ↑  „"Болалар" гуруҳининг 16 чи оригинал альбоми". *YouTube* (27-dekabr 2020-yil). Qaraldi: 19-oktyabr 2022-yil.
3. ↑  „iTunes - Music - The Very Best of the Fontana Years by Bolalar (ingl.)".  Apple Music (22-yanvar 2007-yil). Qaraldi: 2012-yil 11-may.

Havolalar
---------

* „Shamol" YouTubeda
* Qoʻshiq remiksi YouTubeda
Bu atamaning boshqa maʼnolari ham mavjud. Qarang: Shoshma (maʼnolari).

„**Shoshma**" – oʻzbek xonandalari Shahzoda va Shohruxxon ijro etgan qoʻshiq. 2013-yil eʼlon qilingan. „Shoshma" qoʻshigʻi ohangi xonanda Farruh Soipov 2012-yilda fransuz tilida yozgan „Les Nuages" (tarjimasi „bulutlar") qoʻshigʻiga oʻta oʻxshash ekani oshkor boʻlgan.

„Shoshma" ashulasi si major tonalligida boʻlib, unda I – vi – IV – V akkord ketma-ketligi qoʻllanilgan. „Les Nuages" ashulasida ham ayni akkord ketma-ketligi qoʻllanilgan, yagona farqi –tarona sol major tonalligida ijro etilgan. Shohruxxon Shahzoda bilan „Kundalik shou" dasturiga bergan intervyusida qoʻshiq musiqasi va soʻzini oʻzi yozganini iddao qilgan. Ammo Soipov „Sayyod" blogiga bergan intervyusida „Les Nuages" qoʻshigʻini 2012-yilda Feruz ismli shoir yozgan sheʼrga oʻzi bastalaganini taʼkidlagan. Har ikki taronani Jasur Badalboyev aranjirovka qilgan. Soipovning soʻzlariga koʻra, Badalboyev bu holat yuzasidan xonandadan uzr soʻragan. Soipov 2012-yilda „Les Nuages" qoʻshigʻi demosini „Sayyod"ga taqdim etgan boʻlgan, ammo „Shoshma" ashulasi eʼlon qilinganidan keyingina qoʻshigʻini singl oʻlaroq chiqargan. Buni Soipov quyidagicha izohlagan:

> Asli yuzaga kelgan xatolikni fosh etish istagim ham yoʻq edi, ammo vaqt oʻtib unga klip suratga olib, xalqqa taqdim etganimda, Shohruxxon va Shahzodaga taqlid deb notoʻgʻri xulosa chiqishini istamayman.
> 
> 

Soipov ijrosidagi „Les Nuages" qoʻshigʻi uchun klip suratga olinmagan – Soipov dastlab xohlaganidek klip suratga olish uchun katta mablagʻ kerakligini aytgan, keyinchalik esa sanʼatkorlikni tashlagan. „Shoshma" qoʻshigʻi uchun esa 2013-yil klip suratga olingan. Klip kirishida yosh bolakaydan ota-onasi qanday tanishgani haqida soʻrashadi. Bolakay javobi klip yordamida hikoya qilinadi. Klipda pantomimachi yigit oʻziga hamroh izlaydi. Koʻpchilikdan rad javobini olgan aktyorni bir guruh pantomimachi ustunga bogʻlab qoʻyadi. Pantomimachi qiz buni koʻrib qoladi va uning qoʻllarini yechadi. Ikkisi pirovardida juftlikka aylanadi.

Manbalar
--------

1. ↑  „Шаҳзода ва Шоҳруххон: Бу галги дуэт омадга эришармикан?". *Kun* (15-aprel 2016-yil). Qaraldi: 27-oktabr 2022-yil.
2. ↑  „Шаҳзода концерт олдидан мухлислари билан учрашди". *Tarona* (29-mart 2013-yil). Qaraldi: 27-oktabr 2022-yil.
3. ↑  „Фаррух Соиповни фақат салбий тарафларини кўраётганларга!". *Sayyod* (24-iyun 2012-yil). Qaraldi: 27-oktabr 2022-yil.
4. ↑  „"Шошма" муаллифи Фаррух Соипов. Шахзоданинг эса хабари йўқ". *Sayyod* (19-mart 2012-yil). Qaraldi: 27-oktabr 2022-yil.

Havolalar
---------

* „Shoshma" YouTubeda
„**Ti uznayesh yeyo**" (ruscha: *Ты узнаешь её*, yaʼni „Sen uni taniysan") — „Korni" rus musiqiy guruhi ijro etgan qoʻshiq. 2003-yil singl oʻlaroq chiqilgan. Shuningdek, guruhning oʻsha yili eʼlon qilingan „Na veka" nomli ilk studiyaviy albomiga birinchi trek oʻlaroq kiritilgan. „Ti uznayesh yeyo" guruh repertuaridagi eng taniqli qoʻshiqlarning biridir. Tarona kuyini Igor Matviyenko, soʻzini esa Pavel Jangun yozgan. Qoʻshiq „Korni" guruhiga katta shuhrat olib kelgan ilk taronalarning biri boʻlib, nafaqat Rossiyada, balki bir necha MDH davlatida xitga aylangan.

Qoʻshiq matni, xususan, „Va uning zumrad qoshlari oy belgisi ostida boshoq chiqaradi" (ruscha: *И её изумрудные брови колосятся под знаком луны*) misrasini koʻplab tinglovchi absurd deb topgan. Sheʼr muallifi undagi tushunarsiz oʻxshatishlarni „Ya vibirayu tebya" (ruscha: *Я выбираю тебя*) kitobida quyidagicha izohlagan:

> „Va uning zumrad qoshlari oy belgisi ostida boshoq chiqaradi" (lirik qahramon oʻzining boʻlajak suyuklisini tabiat hodisalarida koʻradi, uning paydo boʻlishini oldindan sezadi, uning qiyofasini manzaralarda koʻradi, ovozini oy nuri ostidagi barglarning shitirlashida eshitadi va h.
> 
> 

Shuningdek, Jagun sheʼrni Osip Mandelshtam qalamiga mansub „Faqat bolalar kitoblarini oʻqing" (ruscha: *Только детские книги читать*) sheʼridan ilhomlanib yozganini eʼtirof etgan.

„Na veka" albomiga kiritilgan uch qoʻshiq, jumladan, „Ti uznayesh yeyo" qoʻshigʻi uchun klip suratga olingan. Rejissyor O. Gusev olgan oq-qora klipda guruh aʼzolari aeroport boʻylab yurgani hamda jihozlangan xonada taronani ijro etayotgani tasvirlangan.

Manbalar
--------

1. ↑  Михаил Задорнов*. WWW.MUSOR.RU*. АСТ, 2009 — 270 bet. ISBN 978-5-17-056759-1.
2. ↑  Павел Жагун*. Я выбираю тебя. Стихи звездных песен. От Аллы Пугачевой до Морального Кодекса*. Эксмо, 2007 — 288 bet. ISBN 978-5-699-20157-0.

Havolalar
---------

* „Ti uznayesh yeyo" YouTubeda
„**Xochesh, ya tebe spoyu**" (ruscha: *Хочешь, я тебе спою*, yaʼni „Xohlaysanmi, kuylab beraman") — „Korni" rus musiqiy guruhi ijro etgan qoʻshiq. 2006-yilning aprel oyida singl oʻlaroq eʼlon qilingan. Qoʻshiq soʻzini rus shoiri Pavel Jagun yozgan, kuyini esa Igor Matviyenko bastalagan. Matviyenko qoʻshiqni dastlab „Lyube" rus guruhi uchun yozgan boʻlgan. Qoʻshiq „Korni" guruhi repertuaridagi eng koʻp shuhrat qozongan taronalarning biridir.

„Xochesh, ya tebe spoyu" qoʻshigʻi uchun 2006-yilning aprel oyida Kiyev shahrida klip suratga olingan. Klipga ukrainalik klipmeyker Viktor Priduvalov rejissyorlik qilgan. Priduvalov „Fabriki zvyozd-5" loyihasi gʻolibi Viktoriya Dayneko ijro etgan „Ya prosto srazu ot tebya uydu" qoʻshigʻi uchun ham klip olgan. Rejissyor „Xochesh, ya tebe spoyu" va „Ya prosto srazu ot tebya uydu" qoʻshiqlari syujetini bogʻlagan. „Koʻrni" qoʻshigʻi klipi 2006-yilning mayida eʼlon qilingan.

Klipda „Korni" aʼzolari kafega borib, stol atrofida salfetkalarga qoʻshiq yozadilar. Guruh aʼzosi Pavel Artemyev deraza tashqarisida goʻzal qizni koʻrib, suyib qoladi. Juvon rolini xonanda Daynkeko oʻynagan. „Korni" aʼzolari uni topishga qaror qilishadi. Buning uchun televizor ekranidan juvonga murojaat qilishga kelishib olishadi. Toʻpponcha bilan qurollangan holda „Noviy kanal" (ukraincha: *Новий канал*) telestudiyasini egallab, efirga chiqishadi. Pavel izlab yurgan juvon uyida televizorni yoqib, uning murojaatini koʻradi.

Manbalar
--------

1. ↑  „Группа «Корни»" (ruscha). *24СМИ*. Qaraldi: 10-noyabr 2022-yil.
2. ↑  „Группа "Корни" сняла украинский клип" (ruscha). *Newsmuz* (26-iyun 2006-yil). Qaraldi: 10-noyabr 2022-yil.

Havolalar
---------

* „Xochesh, ya tebe spoyu" YouTubeda
„**Napitki pokrepche**" (ruscha: *Напитки покрепче*, yaʼni „Kuchliroq ichimliklar") — „Zveri" rus rok musiqa guruhi ijro etgan qoʻshiq. 2004-yil eʼlon qilingan. Guruhning oʻsha yili chiqarilgan „Rayoni-kvartali" nomli studiyaviy albomiga oltinchi trek oʻlaroq kiritilgan. Qoʻshiq soʻzini ham, kuyini ham guruh solisti Roman Bilik yozgan. 2020-yil chop etilgan „Jiviye poeti II" kitobida Rossiyaning Sengiley shahrilik oʻsmir qoʻshiq soʻzini qisman yozganini iddao qilgani eʼtirof etilgan.

„Napitki pokrepche" guruh repertuaridagi eng taniqli taronalarning biridir. Qoʻshiq uchun olingan klip „Muz-TV" va „MTV Rossiya" telekanallarida muntazam ravishda namoyish qilingan.

Qoʻshiqning pianino va gitara partiyalari boshqacharoq aranjirovkadagi versiyasi „Luchsheye" (2013) hamda „Vsye luchsheye v odnom" (2014) terma albomlariga kiritilgan. Shuningdek, taronaning jonli ijro etilgan akustik versiyasi „Akustik" (2009) nomli albomdan oʻrin olgan.

Manbalar
--------

1. ↑  *Живые поэты. Книга II*. Москва: АСТ, 2020. ISBN 978-5-17-120064-0.
2. ↑  „Звери". *Last.fm*. Qaraldi: 23-noyabr 2022-yil.

Havolalar
---------

* „Napitki pokrepche" YouTubeda
„**Moyo serdse**" (ruscha: *Моё сердце*, yaʼni „Mening yuragim") — „Splin" rus rok-guruhi ijro etgan qoʻshiq. Guruhning 2001-yil eʼlon qilingan „25-y kadr" nomli studiyaviy albomiga toʻrtinchi trek oʻlaroq kiritilgan. Qoʻshiq soʻzini ham, kuyini ham guruh solisti Aleksandr Vasilyev yozgan. „Moyo serdse" guruh repertuaridagi eng taniqli taronalarning biri boʻlib, 2001-yilda Rossiyada hamda ayrim MDH mamlakatlarida xitga aylangan.

QOʻshiq 2002-yilning fevralida eʼlon qilingan „Akustika" albomidan ham oʻrin olgan. Albomga kiritilgan kompozitsiyalar guruh 2001-yilning dekabrida Stanislavskiy nomidagi Moskva teatrida bergan konsert davomida yozib olingan. „Moye serdse" qoʻshigʻining mazkur albomga kiritilgan versiyasida Vasilyev „Men, xudoga shukurki, Ricky ham emasman, Martin ham emasman" (ruscha: *Ну, так и я, слава Богу, Не Рики, не Мартин*) misrasini „Men, xudoga shukurki, Vova ham emasman, Putin ham emasman" (ruscha: *Ну так и я, слава Богу, не Вова, не Путин*) oʻlaroq oʻzgartirib kuylagan.

„Moye serdse" qoʻshigʻi uchun rejissyor Aleksey Sechenov klip suratga olgan. Klipda „Splin" guruhi „Maxidrom" festivalida qilgan chiqishi davomida yozib olingan kadrlardan foydalanilgan.

Manbalar
--------

1. ↑  „«Сплин»" (ruscha). *24СМИ*. Qaraldi: 26-noyabr 2022-yil.
2. ↑  „Сплин «Моё сердце»" (ruscha). *Soundtimes*. Qaraldi: 25-noyabr 2022-yil.

Havolalar
---------

* „Moyo serdse" YouTubeda
"**Hype Boy**" - 2022-yil 23-iyul kuni ADOR tomonidan chiqarilgan, Janubiy Koreyalik "NewJeans" qizlar guruhining birinchi "*New Jeans*" debyut mini-albomini ikkinchi qoʻshigʻi. Qo‘shiq har birida alohida personajlar va ularning hikoyalari aks etgan to‘rtta musiqiy video hamrohlik qildi.

*250* va *Ylva Dimberg* "*Hype Boy*" prodyuserlik qilishdi, ikkinchisi esa *Gigi* va "NewJeans" a'zosi *Hanni* bilan qo'shiq so'zlarini yozgan. Kelajakdagi bas va pop uslublarining birlashuvi bo'lib, u 1990 va 2000-yillarning R&B, elektron va moombahton kabi uslublarini uyg'otadigan impulsli sintezatorlar va buzilgan instrumentallar tomonidan boshqariladi. Musiqa tanqidchilari "Hype Boy"ning retro uslubidagi ishlanganini yuqori baholadilar va unda xayolparast muhit borligini izohladilar. NME, NPR va Rolling Stone uni 2022-yilning eng yaxshi qoʻshiqlari roʻyxatiga kiritdi. "Hype Boy" shuningdek, K-popga oid yil yakunlari roʻyxatida ham oʻrin olgan va NME reytingida birinchi oʻrinni egallagan.

Bu singl Janubiy Koreyaning "Circle Digital Chart" reytingida ikkinchi o‘rinni egalladi va Malayziya, Singapur, Tayvan va Vyetnama kuchli o‘ntalikka kirdi. "Koreya musiqa kontenti assotsiatsiyasi" (KMKA) va "Yaponiya ovoz yozish sanoati assotsiatsiyasi" (YOSA) trekni tegishli mamlakatlarda 100 milliondan ortiq oqim uchun platina sertifikatiga ega bo'ldi. "Hype Boy" Billboard Global 200-dagi eng uzoq davom etgan qo'shiq bo'yicha "K-pop ayol ijrosi" bo'yicha rekordni yangiladi va 42 hafta davomida chartni egalladi.

Fon va reliz
------------

Ijodiy direktor *Min Hee-jin* boshchiligida Janubiy Koreyaning "NewJeans" qizlar guruhi tashkil etildi va Min bosh direktor bo'lgan Hybe korporatsiyasining sho'ba korxonasi bo'lgan ADOR bilan imzolandi. Guruhning debyut singli "Attention" 2022-yil 22-iyulda kutilmaganda chiqdi, guruh tarkibi haqida oldindan maʼlumot berilmagan. Ertasi kuni ADOR 1-avgustda sotuvga chiqariladigan to'rt trekli "New Jeans" mini-albomini e'lon qildi va "*Hype Boy*" ni guruhning ikkinchi singli sifatida chiqardi. "Hype Boy" 50 soniyali klip bilan birga besh a'zoning ismlari va a'zolarning istiqbollariga xos to'rtta musiqiy video bilan tanishtirildi.

Manbalar
--------

1. ↑  Kwak, Kristine (June 26, 2023). „The Exhilaratingly Fast Rise of NewJeans". *Rolling Stone*. June 26, 2023da asl nusxadan arxivlandi. Qaraldi: June 26, 2023.
2. ↑  Chin, Carmen. „Hybe's latest girl group NewJeans make their much-anticipated debut with 'Attention'". *NME* (2022-yil 22-iyul). 2022-yil 22-iyulda asl nusxadan arxivlangan. Qaraldi: 2022-yil 23-iyul.
3. ↑  Yeo, Gladys. „New Hybe girl group NewJeans unveil music videos for 'Hype Boy' and 'Hurt'". *NME* (2022-yil 25-iyul). 2022-yil 10-dekabrda asl nusxadan arxivlangan. Qaraldi: 2023-yil 26-mart.

Havolalar
---------

* "Minji Ver." YouTubeda
* "Hyein Ver." YouTubeda
* "Hanni Ver." YouTubeda
* "Danielle & Haerin Ver." YouTubeda
**Padana tekisligi**, PadanaVenetsiya tekisligi — Italiyaning shim. qismidagi tekislik. Alp va Apennin togʻlari bilan Adriatika dengizi oraligʻida. Padana tekisligi usti qalin dengiz va daryo jinslari bilan toʻlgan tektonik bukilma. Uzunligi 500 km chamasida, eni 200 km gacha. Yer yuzasi, asosan, tekis, balandligi gʻarbida 300–400 m. Tekislikning markaziy qismidan Po daryosi va uning irmoqlari oqib oʻtadi. Iqlimi subtropik, ayrim\_joylarida moʻʼtadil iqlim. Yanv.ning oʻrtacha temperaturasi 0—4°, iyulniki 22—24°. Yillik yogʻin 600–1000 mm. Toshqinlar boʻlib turadi. Oʻrmonlar qirqilib oʻrni ekinzorga aylantirilgan. Padana tekisligi — Italiyaning asosiy sanoat va qishloq xoʻjaligi rayoni. Bugʻdoy, makkajoʻxori, sholi ekiladi. Tokzorlar va mevali bogʻlar bor. Padana tekisligida Milan, Turin, Venetsiya, Bolonya shaharlari joylashgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4046436-2
* LCCN: sh85103637
* NKC: ge243742
* VIAF: 315128864
* en:WorldCat Identities (VIAF orqali): 315128864

 |
"**Oʻrmon xodimlari kuni**" — barcha oʻrmon xodimlarining xalqaro kasb bayrami boʻlib, sentyabr oyining uchinchi yakshanbasida Belarus, Qirgʻiziston, Rossiya Federatsiyasi va Ukrainada nishonlanadi.

Bayram tarixi
-------------

SSSR Oliy Kengashi Prezidiumining 1966-yil 13-avgustdagi Farmoni bilan tashkil etilgan („SSSR Oliy Kengashining Bayoni", 1966-y. № 33, 742-modda).

SSSR tugatilganidan keyin baʼzi sobiq ittifoq respublikalari bu bayramni saqlab qolishgan.

Belarusiya
----------

Belarus Respublikasida „Oʻrmon va yogʻochni qayta ishlash sanoati xodimlari kuni" kasb bayrami boʻlib, Belarus Respublikasi Prezidentining 1998-yil 26-martdagi 157-sonli „Davlat bayramlari, bayramlar va unutilmas sanalar toʻgʻrisida" gi Farmoni bilan tashkil etilgan.

Qirgʻiziston
------------

Xuddi shu kuni „Oʻrmon xodimlari kuni" ni nishonlash davom etmoqda, Qirgʻiziston Respublikasi Hukumati huzuridagi Davlat oʻrmon inspektsiyasi xodimlarining murojaati tufayli, respublika hukumatining 1993-yil 13-avgustda qabul qilingan 364-sonli qaroriga koʻra, bayramga yana rasmiy maqom berilgan.

Ukraina
-------

1993-yil 28-avgustda respublikaning birinchi prezidenti Leonid Kravchuk ham Ukrainada, har yili sentyabr oyining uchinchi yakshanbasida nishonlanadigan, oʻrmon, oʻrmon xoʻjaligi, yogʻochni qayta ishlash sanoati xodimlarining kasb bayrami, Oʻrmon ishchilari kunini belgilash toʻgʻrisidagi N 356/93 farmoni bilan taʼsis etilgan".

Rossiya
-------

2003-yilda Vladimir Putin ushbu bayramga bagʻishlangan tabrik telegrammasida quyidagilarni aytgan:

" Oʻrmon Rossiyaning asosiy boyliklaridan biri boʻlib, mamlakatning bebaho iqtisodiy va ekologik resursidir. Uni koʻpaytirish va undan oqilona foydalanish davlatning ustuvor yoʻnalishlaridan… bugungi kunda mamlakatimiz oʻrmon xoʻjaligi va yogʻochni qayta ishlash sanoati koʻplab muammolarga duch kelmoqda. Shu jumladan — kompleks samaradorligini oshirish, texnologik qayta jihozlash va, albatta, unda ishlaydigan odamlarni ijtimoiy himoya qilish … ".

Manbalar
--------

1. ↑  NITs Region Kalendar[*sayt ishlamaydi*]
2. ↑  „Ukaz Prezidenta Respubliki Belarus ot 26.03.1998 № 157". 18-sentyabr 2017-yilda asl nusxadan arxivlandi. Qaraldi: 30-may 2022-yil.
3. ↑  Den rabotnika lesa Kirgizstana — 19-sentyabrya. Istoriya i osobennosti prazdnika v proekte Kalendar Prazdnikov 2010
4. ↑  %2F93 Pro Den pratsіvnika lіsu| vіd 28.08.1993 № 356/93

Yana qarang
-----------

* daraxt ekish kuni

Havolalar
---------

* Oʻrmon ishchilari kuni
* Oʻrmon ishchilari kuni bilan!
* Oʻrmon ishchilari kuni bilan tabriklash xizmati
**Shimoliy dvina** (ruscha: *Се́верная Двина́*; Komi tilida: *Вы́нва / Výnva*) - RF Yevropa qismining shimolidagi daryo. Yug va Suxona daryolarining qoʻshilishidan hosil boʻladi. Oq dengizning Dvina qoʻltigʻiga quyiladi. Uz. 750 km, havzasining maydoni 362 ming km². Umumiy maydoni 900 km²boʻlgan delta hosil qiladi. Irmoqlari: oʻngdan — Vichegda, Pinega, chapdan — Vaga. Dengiz suvining koʻtarilishi Pinega quyiladigan yergacha yetib keladi. Asosan, qordan, qisman yomgʻir va yer osti suvlaridan toʻyinadi. Suvi bahorda koʻpayadi. Oʻrtacha yillik suv sarfi quyilish yerida 3540 m³/sek. Noyab.— aprelda muzlaydi. Daryoda baliq koʻp, yogʻoch oqiziladi, kema qatnaydi. Asosiy pristanlari: Arxangelsk, Xolmogori, Verxnyaya Tayma, Kotlas, Krasnoborsk.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  


|  |  |
| --- | --- |
| Gidrologiya | *Gidrologiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Sariqoʻl tizmasi** - Sharqiy Pomirdagi togʻ tizmasi. Tojikiston Respublikasi Togli Badaxshon muxtor viloyati va Xitoy chegaralari boʻylab choʻzilgan. Tizma shimolida Markansuv daryosidan boshlanib, janubida Beik dovonigacha (bal. 4762 m) davom etadi. Uzunligi 350 km. St. Tarim va Panj (Amudaryo) daryolari havzasini bir biridan ajratib turadi. St. asosan, kenglik boʻylab choʻzilgan. Eng baland joyi 6351 m (Lavirdir togʻi). Tizmada Amudaryo va Tarim vodiylarini bogʻlaydigan bir qancha dovonlar (Uchbel, Oʻzbel, Budabel, Aramit, Qulma, Tuzakchi va boshqalar) bor.

Relyefi murakkab. Suvayirgʻich kismi, yon bagʻirlarida eroziya, denudatsiya jarayonlari va muzliklar taʼsiri natijasida vujudga kelgan relyef shakllari mavjud. Asosan, kristalli slanets va granitoidlardan tuzilgan. Shimoliy qismida muzliklar bor. Tizmaning yon bagʻirlarida baland togʻ choʻli oʻsimliklari oʻsadi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Tojikiston geografiyasi | *Tojikiston geografiyasi haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Bu atamaning boshqa maʼnolari ham mavjud. Qarang: Chad (maʼnolari).

Koordinatalari: 13°05′0″N 14°31′0″E﻿ / ﻿13.08333°N 14.51667°E﻿ / 13.08333; 14.51667GO

**Chad** – Markaziy Afrikadagi oqmas koʻl. Nigeriya, Niger, Chad va Kamerun hududida, 240 m balandlikda. Uz. 270 km, eni 150 km gacha. Maydoni 10 mingdan 26 ming km² gacha (Ch.ga quyiladigan oqim miqdorining koʻp yillik oʻzgarishiga bogʻliq), chuq. 4 m dan 11 m gacha. Iqlim namligi yuqori boʻlgan davrda, yaʼni 5—6 ming yil avval koʻl maydoni 400 ming km² ga yetgan. Gʻarbiy va jan. qirgʻoqlari past, botqoqlashgan, shim.sharqi va sharqi kuchli yemirilgan, ular yaqinida orol kup. Ch.ga Shari va KomaduguYobe daryolari kuyiladi. Koʻlning daryo deltalari yakinida suvi chuchuk, qolgan qismida shoʻr. Ch.da suvning yer ostita singib atrofdagi grunt suvlarini taʼminlab turishi natijasida koʻlning suvi muntazam almashinib turadi. Begemot, lamatin, timsoxdar, suv va botqoq parrandalari yashaydi. Baliq turi koʻp. Kema qatnaydi.

|  |  |
| --- | --- |
|  | Vikiomborda ***Chad (koʻl)*** haqida turkum mavjud |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Doʻstlik kanalining yodgi koʻrinishi (2023)
**Doʻstlik kanali** – Oʻzbekiston va Qozogʻiston hududidagi kanal. Mirzachoʻlning shimoli-sharqida. Sirdaryodagi Farhod GESining tashlama kanalidan suv oladi. Uzunligi 116 km. Suv oʻtkazish imkoniyati 230 m³/s. Kanal boshdan oxirigacha tuproq oʻzandan oqadi. Kanalda 6 toʻgʻon, suv sarfi 0,2 dan 50 m³/s gacha boʻlgan 45 shoxobcha kanallar va 3 ta ehtiyot tashlamalar: sharqiy tashlama (40 m³/s), shimoliy tashlama (18 m³/s) va oxirgi tashlama (17 m³/s) qurilgan. Kanal Chordara suv ombori ga tashlama bilan tugaydi. Dastlab kanalni 1891 yilda knyaz N. K. Romanov kazdirgan. Kanal qurilishi 6 yil davom etgan va Nikolay I arigʻi deb atalgan, uz. 84 km boʻlgan. Kanal suvni Xoʻjand shahridan quyida Qoʻshtegirmon va Bekobod qishloqlari oraligʻida Sirdaryodan olgan. Kanaldan birinchi marta 1895 yilda Mirzachoʻlga suv oqizilgan, 1897 yil toʻla ishga tushirilgan va 7600 ga yerni suv bilan taʼminlangan. 1917-yilgacha knyaz Romanov nomi bilan yuritilgan va uni xalq Knyazariq (Kenazariq) deb atagan. 1918—38-yillarda Shimoliy Mirzachoʻl kanali deb yuritilgan. 1923 yildan kanal rekonstruksiya qilina boshladi. 1938-yil kanalda Sultonhovuz tindirgichi (hajmi 16 mln. m³) qurildi. Qozogʻiston hududida 1939 yil 1- Toʻqayli tarmogʻi va 400 km dan ortiq katta-kichik ariqlar chiqarildi. 1940—41-yillarda Mirzachoʻlda yangi yerlar oʻzlashtirilishi munosabati bilan kanalning bosh inshooti rekonstruksiya qilinib, suv oʻtkazish qobiliyati 230 m³/sek ga yetkazildi va kanal 14,5 km uzaytirildi, 2- va Z-Toʻqayli tarmoqlari, 64 mayda shoxobcha va 2 ta yirik tarmoq – Oʻng tarmoq va Chap tarmoq (Malik tarmogʻi) chiqarildi. 1945 yilda kanal Farhod GESning tashlama kanaliga ulandi. Keyingi yillarda kanal uzaytirildi va suv oʻtkazish imkoniyati oshirildi. 1972 yildan kanalda xoʻjaliklararo kanallarga suv taqsimlab berish tele va avtomatik sistemalari ishlaydi. 1996 yil iyulidan hozirgi nom bilan ataladi (1938—97-yillarda S. M. Kirov nomida boʻlgan). 2001 yilda kanaldan 230 ming ga dan koʻproq maydon sugʻorildi (Oʻzbekistonda 100 ming ga; Qozogʻistonda 130 ming ga dan ortiq).

Adabiyot
--------

* OʻzME. Birinchi jild. Toshkent, 2000-yil


  


|  |  |
| --- | --- |
| Gidrologiya | *Gidrologiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Makenzi**, Makkenzi, Mackenzie - Kanadaning shim.-gʻarbidagi dare. Katta Qullar koʻlidan boshlanib, Makenzi pasttekisligidan oqadi va Shimoliy Muz oke-anining Bofort dengiziga quyiladi. Uzunligi 1770 km, Pisriver irmogʻi bilan birga 4250 km, havzasining maydoni (Katta Qullar koʻli havzasiga kiruvchi Qullar, Pisriver va Atabaska daryolari sistemasi bilan birga) 1804 ming km². Vodiysi botkrklangan, qoraqaragʻay oʻrmonlari bilan qoplangan. Qor va yomgʻir suvlaridan toʻyinadi. Bahor va yozda sersuv boʻladi. Oʻrtacha suv sarfi 11 ming m³/s Oktabrdan may oyigacha muzlaydi. 2200 km masofada (deltasi va irmoqlari bilan birga) kema qatnaydi. Shotland savdogari va sayyohi A. Makenzi 1789-yilda daryoning boshlanishidan quyilish joyigacha bosib oʻtgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |